1893 ий — Тыныш Осып, марий серызе. Чын лÿмжö – Иосиф Алексеевич Борисов. Тудо Юлсер кундем Куршамбал ялеш шочын. Озаҥысе учительский школым, Марпединститутым тунем лекме деч вара, тÿрлö школлаште туныктышылан тыршен. 1937-1943-шо ийлаште йоҥылыш титаклымылан кöра лагерьыште лийын. Вара уэш педагогик пашаш пöртылын. Тыныш Осып – марий театрын шындыме икымше пьесын авторжо. «Закон шӱмлык» спектакльым 1919-ше ийыштак ончыктеныт. Тыгак Тыныш Осып – ятыр тунемме брошюрым, учебникым, йылме шымлымаш пашам савыктен луктын. Суапле пашажлан «Знак Почёта» орден дене палемдалтын.